CELEX: 32006L0074
Language: sl
Date: 2006-08-21 00:00:00
Title: Direktiva Komisije 2006/74/ES z dne 21. avgusta 2006 o spremembi Direktive Sveta 91/414/EGS zaradi vključitve diklorpropa-P, metkonazola, pirimetanila in triklopira kot aktivnih snovi   (Besedilo velja za EGP)

30.8.2006   
            
            
               SL
            
            
               Uradni list Evropske unije
            
            
               L 235/17
            
         
      DIREKTIVA KOMISIJE 2006/74/ES
   z dne 21. avgusta 2006
   o spremembi Direktive Sveta 91/414/EGS zaradi vključitve diklorpropa-P, metkonazola, pirimetanila in triklopira kot aktivnih snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 451/2000 (2) in (ES) št. 703/2001 (3) določata podrobna pravila za izvajanje druge faze delovnega programa iz člena 8(2) Direktive 91/414/EGS in določata seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Ta seznam vključuje diklorprop-P, metkonazol, pirimetanil in triklopir.
            
         
               (2)
            
            
               Vplivi navedenih aktivnih snovi na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 703/2001 za vrste uporabe, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za diklorprop-P je bila Danska, vse ustrezne informacije pa so bile predložene 5. novembra 2003. Za metkonazol je bila država članica poročevalka Belgija, vse ustrezne informacije pa so bile predložene 27. januarja 2004. Država članica poročevalka za pirimetanil je bila Avstrija, vse ustrezne informacije pa so bile predložene 15. aprila 2004. Država članica poročevalka za triklopir je bila Irska, vse ustrezne informacije pa so bile predložene 21. novembra 2003.
            
         
               (3)
            
            
               Poročila o oceni so pregledali strokovnjaki držav članic in EFSA ter ga 14. decembra 2005 predstavili Komisiji v obliki znanstvenih poročil EFSA o triklopiru in 13. januarja 2006 v obliki znanstvenih poročil EFSA o diklorpropu-P, metkonazolu in pirimetanilu (4). Ta poročila so države članice in Komisija pregledale v Stalnem odboru za prehranjevalno verigo in zdravje živali ter ga dokončno oblikovale 23. maja 2006 v obliki poročil Komisije o pregledu za diklorprop-P, metkonazol, pirimetanil in triklopir.
            
         
               (4)
            
            
               Različne preiskave so pokazale, da je za fitofarmacevtska sredstva, ki vsebujejo diklorprop-P, metkonazol, pirimetanil in triklopir, pričakovati, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami, ki so bile proučene in podrobno navedene v poročilu Komisije o pregledu. Te aktivne snovi je zato primerno vključiti v Prilogo I, da se lahko v vseh državah članicah v skladu z določbami navedene direktive odobri registracija fitofarmacevtskih sredstev, ki vsebujejo te aktivne snovi.
            
         
               (5)
            
            
               Brez poseganja v navedeni sklep je primerno pridobiti nadaljnje informacije o nekaterih posameznih točkah glede diklorpropa-P, pirimetanila in triklopira. Člen 6(1) Direktive 91/414/EGS določa, da za vključitev posamezne snovi v Prilogo I lahko veljajo nekateri pogoji. Zato je primerno zahtevati, da se v nekaterih primerih za potrditev ocene tveganja opravijo nadaljnji testi za diklorprop-P, pirimetanil in triklopir in da takšne študije predložijo prijavitelji.
            
         
               (6)
            
            
               Pred vključitvijo aktivne snovi v Prilogo I je treba predvideti razumen rok, v katerem se lahko države članice in zainteresirane strani pripravijo na izpolnjevanje novih zahtev, ki so posledica vključitve.
            
         
               (7)
            
            
               Brez poseganja v obveznosti, opredeljene v Direktivi 91/414/EGS kot posledica vključitve aktivne snovi v Prilogo I, je državam članicam treba dovoliti, da v roku šestih mesecev po vključitvi snovi pregledajo obstoječe registracije za fitofarmacevtska sredstva, ki vsebujejo diklorprop-P, metkonazol, pirimetanil in triklopir, da se zagotovi izpolnjevanje zahtev iz Direktive 91/414/EGS, zlasti iz člena 13 Direktive in ustreznih pogojev iz Priloge I. Države članice v skladu z določbami Direktive 91/414/EGS obstoječe registracije po potrebi spremenijo, nadomestijo ali prekličejo. Z odstopanjem od zgoraj določenega roka je treba določiti daljše obdobje za predložitev in oceno celotne dokumentacije iz Priloge III vsakega fitofarmacevtskega sredstva za vsako nameravano uporabo v skladu z enotnimi načeli iz Direktive 91/414/EGS.
            
         
               (8)
            
            
               Izkušnje, pridobljene pri prejšnjih vključitvah aktivnih snovi, ocenjenih na podlagi Uredbe Komisije (EGS) št. 3600/92 (5), v Prilogo I k Direktivi 91/414/EGS, so pokazale, da lahko pride do težav pri razlagi dolžnosti imetnikov obstoječih registracij v zvezi z dostopom do podatkov. Zaradi izogibanja nadaljnjim težavam se zato zdi nujno razjasniti dolžnosti držav članic, zlasti dolžnost, da preverijo, ali ima imetnik registracije dostop do dokumentacije, ki izpolnjuje pogoje iz Priloge II k navedeni direktivi. Vendar pa ta razjasnitev državam članicam ali imetnikom registracij ne nalaga nikakršnih novih obveznosti v primerjavi z direktivami o spremembah Priloge I, ki so bile sprejete do zdaj.
            
         
               (9)
            
            
               Direktivo 91/414/EGS je treba zato ustrezno spremeniti.
            
         
               (10)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni, kakor je določeno v Prilogi k tej direktivi.
   Člen 2
   Države članice najpozneje do 30. novembra 2007 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Navedene predpise uporabljajo od 1. decembra 2007.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   1.   Države članice do 30. novembra 2007 v skladu z Direktivo 91/414/EGS po potrebi spremenijo ali prekličejo obstoječe registracije za fitofarmacevtska sredstva, ki vsebujejo diklorprop-P, metkonazol, pirimetanil in triklopir kot aktivne snovi.
   Do navedenega datuma zlasti preverijo, ali so izpolnjeni pogoji iz Priloge I k navedeni direktivi v zvezi z diklorpropom-P, metkonazolom, pirimetanilom in triklopirom, z izjemo tistih iz dela B besedila, ki se nanaša na navedeno aktivno snov, in ali ima imetnik registracije dokumentacijo ali dostop do dokumentacije, ki izpolnjuje zahteve iz Priloge II k navedeni direktivi v skladu s pogoji iz člena 13 navedene direktive.
   2.   Z odstopanjem od odstavka 1 države članice znova ocenijo vsako registrirano fitofarmacevtsko sredstvo, ki vsebuje diklorprop-P, metkonazol, pirimetanil in triklopir, bodisi kot edino aktivno snov bodisi kot eno od več aktivnih snovi, ki so bile v Prilogo I k Direktivi 91/414/EGS uvrščene najpozneje do 31. maja 2007, in sicer v skladu z enotnimi načeli iz Priloge VI k Direktivi 91/414/EGS in na podlagi dokumentacije, ki izpolnjuje zahteve iz Priloge III k navedeni direktivi, in ob upoštevanju dela B besedila Priloge k navedeni direktivi v zvezi z diklorpropom-P, metkonazolom, pirimetanilom in triklopirom. Na podlagi navedene ocene države članice presodijo, ali sredstvo izpolnjuje pogoje iz člena 4(1)(b), (c), (d) in (e) Direktive 91/414/EGS.
   Po navedeni presoji države članice:
   
               (a)
            
            
               po potrebi najpozneje do 31. maja 2011 spremenijo ali prekličejo registracijo, če sredstvo vsebuje diklorprop-P, metkonazol, pirimetanil in triklopir kot edino aktivno snov; ali
            
         
               (b)
            
            
               po potrebi najpozneje do 31. maja 2011 ali do datuma, določenega za tako spremembo ali preklic v ustrezni direktivi ali direktivah, ki so zadevno snov ali snovi dodale v Prilogo I k Direktivi 91/414/EGS, pri čemer se upošteva poznejši datum, spremenijo ali prekličejo registracijo, če sredstvo vsebuje diklorprop-P, metkonazol, pirimetanil in triklopir kot eno od več aktivnih snovi.
            
         Člen 4
   Ta direktiva začne veljati 1. junija 2007.
   Člen 5
   Ta direktiva je naslovljena na države članice.
   
      V Bruslju, 21. avgusta 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2006/64/ES (UL L 206, 27.7.2006, str. 107).
   
      (2)  UL L 55, 29.2.2000, str. 25. Uredba, kakor je bila nazadnje spremenjena z Uredbo (ES) št. 1044/2003 (UL L 151, 19.6.2003, str. 32).
   
      (3)  UL L 98, 7.4.2001, str. 6.
   
      (4)  Znanstveno poročilo EFSA (2006) 52, 1–67, sklep o strokovnem pregledu ocene tveganja za pesticide za aktivno snov diklorprop-P (dokončano: 13. januarja 2006).
   Znanstveno poročilo EFSA (2006) 64, 1–71, sklep o strokovnem pregledu ocene tveganja za pesticide za aktivno snov metkonazol (dokončano: 13. januarja 2006).
   Znanstveno poročilo EFSA (2006) 61, 1–70, sklep o strokovnem pregledu ocene tveganja za pesticide za aktivno snov pirimetanil (dokončano: 13. januarja 2006).
   Znanstveno poročilo EFSA (2005) 56, 1–103, sklep o strokovnem pregledu ocene tveganja za pesticide za aktivno snov triklopir (dokončano: 14. decembra 2005).
   
      (5)  UL L 366, 15.12.1992, str. 10. Uredba, kakor je bila nazadnje spremenjena z Uredbo (ES) št. 2266/2000 (UL L 259, 13.10.2000, str. 27).
   
      PRILOGA
      Na konec tabele v Prilogi I k Direktivi 91/414/EGS se doda naslednje besedilo:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Datum začetka veljavnosti
                  
                  
                     Datum izteka vključitve
                  
                  
                     Posebne določbe
                  
               
                     „135
                  
                  
                     Diklorprop-P
                     Št. CAS 15165-67-0
                     Št. CIPAC 476
                  
                  
                     (R)-2-(2,4-diklorofenoksi) propanojska kislina
                  
                  
                     ≥ 900 g/kg
                  
                  
                     1. junija 2007
                  
                  
                     31. maja 2017
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za diklorprop-P, in zlasti dodatkov I in II k poročilu, kot je bilo dokončno oblikovano v Stalnem odboru za prehranjevalno verigo in zdravje živali 23. maja 2006.
                     V tej celoviti oceni morajo države članice:
                     
                                 —
                              
                              
                                 nameniti posebno pozornost zaščiti ptic, sesalcev, vodnih organizmov in neciljnih rastlin. Pogoji registracije morajo po potrebi vključevati ukrepe za zmanjšanje tveganja.
                              
                           Zadevne države članice zahtevajo predložitev nadaljnjih študij za potrditev rezultatov za živalski metabolizem ter ocene tveganja za akutno in kratkoročno izpostavljenost za ptice in akutno izpostavljenost za rastlinojede sesalce.
                     Zagotovijo, da prijavitelji, na zahtevo katerih je bil diklorprop-P vključen v to prilogo, te študije predložijo Komisiji v 2 letih od začetka veljavnosti te direktive.
                  
               
                     136
                  
                  
                     Metkonazol
                     Št. CAS 125116-23-6 (stereokemija ni navedena)
                     Št. CIPAC 706
                  
                  
                     
                        (1RS,5RS:1RS,5SR)-5--(4-klorobenzil)-2,2-dimetil-1-(1H-1,2,4-triazol-1-ilmetil)ciklopentanol
                  
                  
                     ≥ 940 g/kg (vsota cis in trans izomerov)
                  
                  
                     1. junija 2007
                  
                  
                     31. maja 2017
                  
                  
                     DEL A
                     Registrira se lahko samo kot fungicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za metkonazol, in zlasti dodatkov I in II k poročilu, kot je bilo dokončno oblikovano v Stalnem odboru za prehranjevalno verigo in zdravje živali 23. maja 2006.
                     V tej celoviti oceni:
                     
                                 —
                              
                              
                                 morajo države članice nameniti posebno pozornost zaščiti vodnih organizmov, ptic in sesalcev. Pogoji registracije morajo po potrebi vključevati ukrepe za zmanjšanje tveganja,
                              
                           
                                 —
                              
                              
                                 morajo države članice nameniti posebno pozornost varnosti izvajalcev. Pogoji registracije morajo po potrebi vključevati varnostne ukrepe.
                              
                           
               
                     137
                  
                  
                     Pirimetanil
                     Št. CAS 53112-28-0
                     Št. CIPAC ni dodeljena
                  
                  
                     N-(4,6-dimetilpirimidin-2-il) anilin
                  
                  
                     ≥ 975 g/kg
                     (proizvodna nečistoča cianamid velja s toksikološkega vidika za problematično in ne sme presegati 0,5 g/kg v tehničnem materialu)
                  
                  
                     1. junija 2007
                  
                  
                     31. maja 2017
                  
                  
                     DEL A
                     Registrira se lahko samo kot fungicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za pirimetanil, in zlasti dodatkov I in II k poročilu, kot je bilo dokončno oblikovano v Stalnem odboru za prehranjevalno verigo in zdravje živali 23. maja 2006.
                     V tej celoviti oceni morajo države članice:
                     
                                 —
                              
                              
                                 nameniti posebno pozornost zaščiti vodnih organizmov. Pogoji registracije morajo po potrebi vključevati ukrepe za zmanjšanje tveganja, npr. varnostne pasove,
                              
                           
                                 —
                              
                              
                                 nameniti posebno pozornost varstvu izvajalcev ter zagotoviti, da se v pogojih uporabe predpiše uporaba ustrezne osebne zaščitne opreme.
                              
                           Zadevne države članice zahtevajo predložitev nadaljnjih študij za potrditev ocene tveganja za ribe. Zagotovijo, da prijavitelj, na zahtevo katerega je bil pirimetanil vključen v to prilogo, predloži te študije Komisiji v 2 letih od začetka veljavnosti te direktive.
                  
               
                     138
                  
                  
                     Triklopir
                     Št. CAS 055335-06-3
                     Št. CIPAC 376
                  
                  
                     3,5,6-trikloro-2-piridiloksiocetna kislina
                  
                  
                     ≥ 960 g/kg
                     (kot triklopir butoksietil ester)
                  
                  
                     1. junij 2007
                  
                  
                     31. maja 2017
                  
                  
                     DEL A
                     Registrira se lahko samo kot herbicid.
                     DEL B
                     Pri ocenjevanju vlog za registracijo fitofarmacevtskih sredstev, ki vsebujejo triklopir, za druge uporabe, kot je uporaba na pašnikih in travinju spomladi, morajo države članice posebno pozornost nameniti merilom iz člena 4(1)(b) in zagotoviti, da se pred odobritvijo takšne registracije predložijo vsi potrebni podatki in informacije.
                     Za izvajanje enotnih načel iz Priloge VI se upoštevajo sklepi poročila o pregledu za triklopir, in zlasti dodatkov I in II k poročilu, kot je bilo dokončno oblikovano v Stalnem odboru za prehranjevalno verigo in zdravje živali 23. maja 2006.
                     V tej celoviti oceni morajo države članice:
                     
                                 —
                              
                              
                                 nameniti posebno pozornost zaščiti podtalnice v okolju, ki je posebno ranljivo. Pogoji registracije morajo vključevati ukrepe za zmanjšanje tveganja, na občutljivih območjih pa je treba začeti s programi za spremljanje, kadar je to potrebno,
                              
                           
                                 —
                              
                              
                                 nameniti posebno pozornost varstvu izvajalcev ter zagotoviti, da se v pogojih uporabe predpiše uporaba ustrezne osebne zaščitne opreme,
                              
                           
                                 —
                              
                              
                                 nameniti posebno pozornost zaščiti ptic, sesalcev, vodnih organizmov in neciljnih rastlin. Pogoji registracije morajo po potrebi vključevati ukrepe za zmanjšanje tveganja.
                              
                           Zadevne države članice zahtevajo predložitev nadaljnjih študij za potrditev akutne in dolgoročne ocene tveganja za ptice, sesalce in tveganje za vodne organizme pred izpostavljenostjo metabolitom 6-kloro-2-piridinol. Zagotovijo, da prijavitelji, na zahtevo katerih je bil triklopir vključen v to prilogo, predložijo te študije Komisiji v 2 letih od začetka veljavnosti te direktive.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.